gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3768, del 09-06-2000 (2000/4781)

Correcció d'errades de la convocatòria d'Assemblea General ordinària.
---------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4781


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Correcció d'errades

Correcció d'errades de la convocatòria d'Assemblea General ordinària. [2000/4781]
  
En el DOGV número 3.764, de 5 de juny de 2000, pàgina 10.684, es va publicar la convocatòria d'Assemblea General ordinària de la Caja Rural San José de Nules, Sociedad Cooperativa de Crédito Valenciana, on s'han observat una sèrie d'errors que tot seguit es corregeixen:
  
En la versió en valencià, on diu:
  
« En compliment de l'acord adoptat pel Consell Rector d'aquesta entitat i de conformitat amb el que s'ha establit legalment i estatutàriament, es convoca a tots els socis d'aquesta caixa rural, per a realitzar Assemblea General ordinària, el proper dia 25 de juny de 2000, a la sala d'actes del local social d'aquesta caixa rural, situat a Alquerías del Niño Perdido, carrer de Sant Jaume, número 28, a les 19.15 hores en primera convocatòria i a les 19.45 hores en segona, a fi de tractar els distints punts de l'ordre del dia següent:»
  
Ha de dir:
  
«En compliment de l'acord adoptat pel Consell Rector d'aquesta entitat i de conformitat amb el que s'ha establit legalment i estatutàriament, es convoca a tots els socis d'aquesta caixa rural, per a realitzar Assemblea General ordinària el proper dia 25 de juny de 2000, al domicili social d'aquesta caixa rural, situat a Nules, carrer Major, número 66, a les 10.30 hores en primera convocatòria i a les 11.00 hores en segona, a fi de tractar els distints punts de l'ordre del dia següent:»
  
En la versió en valencià, on diu:
  
«...
  
4. Nomenament d'auditor extern.
  
5. Elecció per a la renovació estatutària de membres titulars i suplents del Consell Rector.»
  
Ha de dir:
  
«...
  
4. Nomenament de Price Waterhouse-Coopers auditor extern, per tal de verificar els comptes anuals corresponents a l'exercici econòmic en curs.
Diari Oficial de la Generalitat Valenciana


Sumari del DOGV 3888, del 29-11-2000 (2000/9514)

Informació pública del programa d'actuació integrada de la unitat d'execució «Riu Escalona. AO».
------------------------------------------------------------------------------------------------

### Dades del document

Número de DOGV
:   3888

Data del DOGV
:   29-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9514


Organisme emissor
:   R.S. e Hijos, Promociones Baleares, Inurval

Tipus de document
:   Anunci

Informació pública del programa d'actuació integrada de la unitat d'execució «Riu Escalona. AO». [2000/S9514]
  
R.S. e hijos, Promociones Baleares, Inurval, Unión Temporal de Empresas, Llei 18/1982, de 26 de maig ha formulat una alternativa tècnica de programa d'actuació integrada de la unitat d'execució «Riu Escalona. AO» a l'empara d'allò establit en els articles 48 i concordants de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, que inclou la modificació puntual del Pla General de València, programa d'actuació integrada i projecte d'urbanització.
  
En aplicació del que estableix l'article 48.1.C) de la Llei Reguladora de l'Activitat Urbanística, el mencionat programa d'actuació integrada i documents urbanístics connexos, se sotmet a informació pública durant el termini de 20 dies, comptadors des de la publicació de l'anunci en el Diari Oficial de la Generalitat Valenciana.
  
Durant l'expressat termini de 20 dies, podran formular-se qualsevol al·legacions, en els termes previstos en la Llei 6/1994, per a la qual cosa podrà consultar-se la documentació protocol·litzada en la notaria del senyor José Alicarte Domingo, amb domicili a València, carrer Colom núm. 11, 2n pis, els dies hàbils en horari de 10.00 a 14.00 hores; on podran obtindre còpia de l'acta de protocol·lització de l'alternativa tècnica i els projectes i documents connexos, o sol·licitar que se li exhibisquen.
  
Així mateix, l'esmentada documentació podrà consultar-se als locals de l'Ajuntament de València, durant el mateix termini de 20 dies, en horari d'oficina, on podran presentar-se tant les al·legacions que s'estimen oportunes com alternatives tècniques que pretenguen competir amb l'exposada al públic; així com les proposicions juridicoeconòmiques per a executar qualsevol alternativa tècnica, en termini de cinc dies des del primer dia hàbil a la finalització del termini previ de 20 dies.
Diari Oficial de la Generalitat Valenciana


Sumari del DOGV 3897, del 14-12-2000 (2000/9714)

Informació pública de la modificació del Pla General d'Ordenació Urbana en l'illa compresa entre els carrers de Torrent, l'Horta, Albufera i carretera de Benetússer.
---------------------------------------------------------------------------------------------------------------------------------------------------------------------

### Dades del document

Número de DOGV
:   3897

Data del DOGV
:   14-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9714


Organisme emissor
:   Ajuntament de Paiporta

Tipus de document
:   Anunci

Informació pública de la modificació del Pla General d'Ordenació Urbana en l'illa compresa entre els carrers de Torrent, l'Horta, Albufera i carretera de Benetússer. [2000/M9714]
  
L'ajuntament en ple, en sessió celebrada el dia 9 de novembre de 2000, va aprovar exposar al públic, per termini d'un mes, la modificació del Pla General d'Ordenació Urbana, quant a l'illa compresa entre els carrers de Torrent, l'Horta, Albufera i carretera de Benetússer, per tal que durant el termini indicat es puga consultar l'expedient a les oficines municipals i s'hi puguen efectuar les al·legacions i els suggeriments que estimen oportuns.
Diari Oficial de la Generalitat Valenciana


Sumari del DOGV 3873, del 08-11-2000 (2000/8761)

RESOLUCIÓ de 2 d'octubre de 2000, de la Universitat de València, per la qual nomena, en virtut de concurs, la senyora Carmen de los Ángeles Manuel Cuenca professora titular d'Universitat de l'àrea de coneixement de Filologia Anglesa.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8761


Organisme emissor
:   Universitat de València

Tipus de document
:   Resolució

RESOLUCIÓ de 2 d'octubre de 2000, de la Universitat de València, per la qual nomena, en virtut de concurs, la senyora Carmen de los Ángeles Manuel Cuenca professora titular d'Universitat de l'àrea de coneixement de Filologia Anglesa. [2000/Q8761]
  
D'acord amb la proposta formulada per la comissió constituïda per a jutjar el concurs convocat per Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professora titular d'universitat (concurs número 19/2000) i tenint en compte que la concursant proposada compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora Carmen de los Ángeles Manuel Cuenca professora titular d'universitat, de l'àrea de coneixement de Filologia Anglesa, adscrita al Departament de Filologia Anglesa i Alemanya.
  
València, 2 d'octubre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3764, del 05-06-2000 (2000/3919)

RESOLUCIÓ de 9 de maig de 2000, de la Universitat Jaume I, per la qual es fa pública la composició de la comissió que ha de resoldre el concurs per a la provisió de una plaça de professorat d'aquesta universitat.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3919


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 9 de maig de 2000, de la Universitat Jaume I, per la qual es fa pública la composició de la comissió que ha de resoldre el concurs per a la provisió de una plaça de professorat d'aquesta universitat. [2000/X3919]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i els vocals per aquesta Universitat, aquest Rectorat fa pública la composició de la comissió que ha de resoldre el concurs per a la provisió de una plaça de professorat d'aquesta Universitat convocada per Resolució de la Universitat Jaume I, de 10 de gener de 2000 (BOE de 2 de febrer de 2000), i que es detalla en annex a aquesta resolució.
  
La esmentada comissió haurà de constituir-se en un termini no superior a quatre mesos comptadors a partir de la publicació d'aquesta resolució en el Boletín Oficial del Estado.
  
Contra aquesta resolució els interessats podran interposar reclamació davant el rector de la Universitat en el termini de quinze dies hàbils comptadors a partir de l'endemà de la publicació.
  
Castelló de la Plana, 9 de maig de 2000.- El vicerector d'Ordenació Acadèmica i Professorat: Vicent Climent Jordà.
  
Cos: catedràtic d'universitat
  
Àrea: Comunicació Audiovisual i Publicitat
  
Concurs núm. 17/1999
  
Comissió titular
  
President: senyor Luis Angel Gutierrez-Vierna Espada. Catedràtic d'universitat de la Universitat Complutense de Madrid.
  
Vocal secretari: senyor Justo Javier Villafañe Gallego. Catedràtic d'universitat de la Universitat Complutense de Madrid.
  
Vocals:
  
Senyor Antonio Lara García. Catedràtic d'universitat de la Universitat Complutense de Madrid.
  
Senyor Vicente Romano García. Catedràtic d'universitat de la Universitat de Sevilla.
  
Senyor Armando Balsebre Torroja. Catedràtic d'universitat de la Universitat Autònoma de Barcelona.
  
Comissió suplent
  
President: senyor Jesús García Jiménez. Catedràtic d'universitat de la Universitat Complutense de Madrid.
  
Vocal secretari: senyor Francisco García García. Catedràtic d'universitat de la Universitat Complutense de Madrid.
  
Vocals:
  
Senyor Juan Benavides Delgado. Catedràtic d'universitat de la Universitat Complutense de Madrid.
  
Senyor Luis Solano Fleta. Catedràtic d'universitat de la Universitat Complutense de Madrid.
Diari Oficial de la Generalitat Valenciana


Sumari del DOGV 3687, del 14-02-2000 (2000/1062)

Recurs contenciós administratiu número 01/0578/1999.
----------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/1062


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0578/1999. [2000/Q1062]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Adquisiciones Juan, SL, ha interposat un recurs contenciós administratiu, amb el número 01/0578/1999, contra els acords de la Comissió Territorial d'Urbanisme d'Alacant, de data 20 de maig de 1998, i la denegació tàcita del recurs ordinari per part de la Conselleria d'Obres Públiques, Urbanisme i Transports, sobre el Pla General Municipal d'Ordenació Urbana.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3890, del 01-12-2000 (2000/9530)

Informació pública de l'alternativa tècnica per al desenvolupament d'una actuació integrada en la unitat d'execució delimitada als carrers 214 i adjacents de la Canyada (Paterna).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9530


Organisme emissor
:   Ajuntament de Paterna

Tipus de document
:   Anunci

Informació pública de l'alternativa tècnica per al desenvolupament d'una actuació integrada en la unitat d'execució delimitada als carrers 214 i adjacents de la Canyada (Paterna). [2000/X9530]
  
Aquesta Alcaldia, mitjançant decret del 2 de novembre de l'any 2000, ha resolt sotmetre a informació pública l'alternativa tècnica per al desenvolupament d'una actuació integrada en la unitat d'execució delimitada als carrers 214 i adjacents de la Canyada, de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Cosa que se sotmet a informació pública, d'acord amb allò que disposa l'article 46 de la Llei 6/1994, abans esmentada; advertint de la possibilitat de formular al·legacions, proposicions juridicoeconòmiques en competència i alternatives tècniques, pel termini de vint dies hàbils, comptat des de la publicació de l'edicte al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3662, del 10-01-2000 (1999/10280)

Informació pública de la modificació puntual número 6 de la revisió de les normes subsidiàries de planejament que afecta a la zona de sòl urbà coneguda com a La Saera.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10025


Organisme emissor
:   Ajuntament de Llucena

Tipus de document
:   Anunci

Informació pública de la modificació puntual número 6 de la revisió de les normes subsidiàries de planejament que afecta a la zona de sòl urbà coneguda com a La Saera. [1999/S10675]
  
L'ajuntament Ple en sessió de data 7 de desembre de 1999, va acordar sotmetre a informació pública per termini de 30 dies, la modificació puntual número 6 de la revisió de les normes subsidiàries de planejament que afecta a la zona de sòl urbà coneguda com a La Saera.
  
Cosa que publica a efectes del que disposa l'article 38.2 de la Llei 6/1994, de la Generalitat Valenciana Reguladora de l'Activitat Urbanística, perquè durant l'indicat termini puga ser examinat l'expedient en la Secretaria de l'ajuntament i formular-se les al·legacions que procedesquen.
Diari Oficial de la Generalitat Valenciana


Sumari del DOGV 3728, del 11-04-2000 (2000/2818)

RESOLUCIÓ de 31 de març de 2000, de la directora general d'Ensenyaments Universitaris i Investigació, per la qual es concedixen beques per a la formació de personal de suport tècnic a la investigació en empreses de la Comunitat Valenciana per a 2000.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3728

Data del DOGV
:   11-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2818


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 31 de març de 2000, de la directora general d'Ensenyaments Universitaris i Investigació, per la qual es concedixen beques per a la formació de personal de suport tècnic a la investigació en empreses de la Comunitat Valenciana per a 2000. [2000/F2818]
  
Per Ordre de 22 de desembre de 1999, de la Conselleria de Cultura, Educació i Ciència (DOGV núm. 3.656, de 30 de desembre de 1999), es convocaren beques per a la formació de personal de suport tècnic a la investigació en empreses de la Comunitat Valenciana.
  
Conclòs el procés d'avaluació i selecció de candidats, i d'acord amb el que disposa la base 11 de l'annex II de la citada ordre, resolc:
  
Primer
  
Concedir les beques a les persones beneficiàries que figuren en l'annex de la present resolució. El gaudiment de la beca comprén una dotació a la persona interessada de 110.000 pessetes mensuals i una assegurança d'accidents corporals i d'assistència mèdica, tot això d'acord amb les especificacions contingudes en la base 8 de l'annex II de la citada ordre.
  
Segon
  
El període de gaudiment comprén des de l'1 d'abril de 2000 fins al 31 de març de 2001.
  
Tercer
  
Els beneficiaris d'estes beques estan obligats al compliment de les especificacions de l'annex II de l'ordre de convocatòria.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
Diari Oficial de la Generalitat Valenciana


Sumari del DOGV 3772, del 15-06-2000 (2000/4994)

Recurs contenciós administratiu número 85/2000. Notificació i citació a comparèixer.
------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/4994


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 85/2000. Notificació i citació a comparèixer. [2000/X4994]
  
La secretària general de la Conselleria de Justícia i Administracions Públiques, fa saber:
  
Que Convergència Estatal de Sindicats de Metges i Ajudants Tècnics Sanitaris (CEMSATSE) ha interposat recurs contenciós administratiu pel procediment abreujat núm. 85/2000, davant del Jutjat Contenciós Administratiu número 2 de València, contra la Resolució de la Direcció General de Funció Pública, de 10 de febrer de 2000 (DOGV de 25.02.2000), per la qual s'aprova el Pla de Formació Continuada de l'Institut Valencià d'Administració Pública, dirigit als empleats públics de l'administració de la Generalitat Valenciana i de l'administració local per a l'any 2000.
  
Per tant, en compliment d'allò que s'ha disposat en l'art. 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés a la citada Sala l'expedient administratiu impugnat i se'ls cita pel termini de nou dies, per tal que puguen comparèixer en les referides actuacions, si ho estimen convenient, mitjançant escrit en la deguda forma dirigit al Jutjat Contenciós Administratiu número 2 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3698, del 29-02-2000 (2000/1389)

Informació Pública per a autorització administrativa i declaració en concret d’utilitat pública d’instal·lació elèctrica a Nules (Castelló). Expedient ATLINE/2000/9, número de projecte d’Iberdrola 308/1999.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1389


Organisme emissor
:   Conselleria d'Indústria i Comerç

Tipus de document
:   Anunci

Informació Pública per a autorització administrativa i declaració en concret d'utilitat pública d'instal·lació elèctrica a Nules (Castelló). Expedient ATLINE/2000/9, número de projecte d'Iberdrola 308/1999. [2000/S1389]
  
Als efectes de l'article 9 del Decret 2.617/1966, de 20 d'octubre (BOE de 24 d'octubre de 1966), sobre normes per a l'atorgament d'autorització administrativa en matèria d'instal·lacions elèctriques, i de la Llei 54/1997, de 27 de novembre (BOE de 28 de novembre de 1997), del Sector Elèctric, se sotmet a informació pública la següent instal·lació elèctrica:
  
a) Peticionari: Iberdrola, SA.
  
b) Finalitat de la instal·lació: la finalitat del present projecte és la construcció d'una LAMT des d'un suport de conversió subterraneoaeri en la prolongació de l'avinguda del Nord de Nules, fins a un suport de conversió aereosubterrani al camí de la Raya, amb la qual cosa quedaran unides en mitjana tensió la platja de Nules i la platja de Burriana, al terme municipal de Nules (Castelló).
  
c) Lloc on s'establirà la instal·lació: camí de la Raya al terme municipal de Nules (Castelló).
  
d) Característiques principals: línia aèria de mitjana tensió des de suport conversió subterraneoaeri a l'avinguda del Nord, fins a suport de conversió aereosubterrani al camí de la Raya, al terme municipal de Nules (Castelló).
  
e) Tipus: projecte tipus de línies aèries de mitjana tensió 1451/0112/1, tipus C-50, amb aïllament suspés.
  
f) Pressupost: 3.172.274 pessetes
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, c/ Cavallers, 8, telèfon 565 944 866, i puguen formular-se les al·legacions que s'estimen oportunes en el termini de trenta dies comptats a partir de l'endemà de la publicació d'aquest anunci.
  
Castelló, 9 de febrer de 2000.- El director territorial: Juan Elías Ramos Barceló.
  
¡